Luidens die plan behoort ouers ŉ SMS van die departement te ontvang om sy of haar kind se plek in ŉ skool te bevestig sodra ’n skool se waglyste gereed is. Ouers moet dan binne sewe dae die aanbod vir die plasing aanvaar of verwerp.
Ander probleme sluit in die plaas van leerders wat aanvanklik laag op ’n skool se waglys was, terwyl graad R-leerders wat tans in die skool is en binne die eerste halfuur nadat aanlyn-aansoeke geopen het aansoek gedoen het, steeds wag vir plasing.
In ander gevalle het ouers wat slegs by een skool aansoek gedoen het en reeds met die skool bevestig het dat daar vir hulle kind plek is, nog geen SMS vir plasing by die skool ontvang nie. Boeties en sussies wat reeds in ’n skool is, se sibbe word in sommige gevalle weggewys, nadat die skool aangedui het dat hulle plek het.